На основу члана 52. Закона о планирању и изградњи ("Службени гласник РС", бр. 72/2009, 81/2009, 64/2010 - Одлука УС, 24/2011, 121/2012, 42/2013 - Одлука УС, 50/2013 - Одлука УС, 54/2013 – Решење УС РС, 98/2013 - Одлука УС, 132/2014, 145/2014, 65/2017 – Одлука УС РС, 83/2018, 31/2019, 37/2019 – други закон, 9/2020 и 81/2020 – Одлука УС РС), члана 32. Закона о локалној самоуправи („Службени гласник Републике Србије", бр. 129/2007, 83/2014 - други закон, 101/2016 - други закон и 47/2018), члана 12. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија ("Службени гласник РС", бр. 32/2019) и члана 37. Статута Града Ниша („Службени лист Града Ниша", број 88/2008, 143/2016 и 18/2019),

Скупштина Града Ниша, на седници одржаној \_\_\_\_\_\_\_\_2020. године, доноси

 **Р Е Ш Е Њ Е**

 **О ОБРАЗОВАЊУ КОМИСИЈЕ ЗА ПЛАНОВЕ ГРАДА НИША**

 **I** Образује се Комисија за планове Града Ниша (у даљем тексту: Комисија) у следећем саставу:

**ЗА ПРЕДСЕДНИКА**:

1. Главни урбаниста града Ниша, по функцији је председник Комисије за планове Града Ниша

 **ЗА ЗАМЕНИКА ПРЕДСЕДНИКА**:

1. Проф. др Александар Кековић, дипл. инж. арх. - Грађевинско-архитектонски факултет Универзитета у Нишу

 **ЗА СЕКРЕТАРА**:

1. Игор Игић, дипл. инж. грађ. - Градска управа Града Ниша - Секретаријат за планирање и изградњу

 **ЗА ЧЛАНОВЕ**:

1. Игор Трајковић, дипл.инж.саобраћаја - Градска управа Града Ниша - Секретаријат за комуналне делатности, енергетику и саобраћај
2. Мара Рашковић, дипл. инж. пејз. арх - ЈП Завод за урбанизам Ниш
3. Зоран Прокић, дипл. инж. грађ. - ЈП Дирекција за изградњу града Ниша
4. Славиша Кондић, дипл. инж. арх. – Грађевинско-архитектонски факултет, Универзитет у Нишу
5. Мирослав И. Поповић, дипл. инж. арх. из Београда
6. Гордан Т. Миленковић, дипл. инж. грађ. из Зајечара

**II** Комисија се образује ради обављања стручних послова у поступку израде и спровођења планских докумената, стручне провере усклађености урбанистичког пројекта са планским документом и Законом о планирању и изградњи, као и давања стручног мишљења по захтеву надлежних органа управе.

**III** Административно-техничке послове припремања и одржавања седница Комисије обавља организациона јединица надлежна за послове планирања и изградње.

**IV** Комисија може образовати радне тимове за поједина сложена питања из области: саобраћаја, пејзажног уређења и екологије, заштите градитељског наслеђа и урбане реконструкције, инфраструктуре, као и за техноекономска питања и архитектонско обликовање.

Комисија закључком о образовању радног тима одређује број чланова и састав радних тимова.

**V** Комисија ближе уређује свој рад пословником о раду комисије. Пословник о раду комисије предлаже председник комисије и доноси га Комисија већином гласова на конститутивној седници.

**VI** Мандат председника и чланова Комисије траје 4 (четири) године.

**VII** Председнику, заменику председника, секретару и члановима Комисије за рад у Комисији припада право на накнаду. Наведена накнада се исплаћује по дану одржавања седнице Комисије у складу са Одлуком о накнадама одборника, председника и чланова радних тела („Службени лист Града Ниша" број 3/2008 - пречишћен текст, 92/2016, 106/2017 и 123/2017 - испр.).

**VIII** Ово решење објавити у "Службеном листу Града Ниша".

Број:\_\_\_\_\_\_\_\_\_\_\_\_\_

У Нишу, \_\_\_\_\_\_\_ 2020. године

**СКУПШТИНА ГРАДА НИША**

**Председник**

**Бобан Џунић**

**О б р а з л о ж е њ е**

 Чланом 52. Закона о планирању и изградњи ("Службени гласник РС", бр. 72/2009, 81/2009, 64/2010 - Одлука УС, 24/2011, 121/2012, 42/2013 - Одлука УС, 50/2013 - Одлука УС, 54/2013 – Решење УС РС, 98/2013 - Одлука УС, 132/2014, 145/2014, 65/2017 – Одлука УС РС, 83/2018, 31/2019, 37/2019 – други закон, 9/2020 и 81/2020 – Одлука УС РС) прописано је да ради обављања стручних послова у поступку израде и спровођења планских докумената, стручне провере усклађености урбанистичког пројекта са планским документом и овим законом, као и давања стручног мишљења по захтеву надлежних органа управе, скупштина јединице локалне самоуправе образује комисију за планове. Председник и чланови Комисије именују се из реда стручњака за област просторног планирања и урбанизма и других области које су од значаја за обављање стручних послова у области планирања, уређења простора и изградње, са одговарајућом лиценцом, у складу са овим законом. Једна трећина чланова именује се на предлог министра надлежног за послове просторног планирања и урбанизма. Мандат председника и чланова Комисије траје четири године.

 Чланом 51а истог закона прописано је да је Главни урбаниста по функцији председник комисије за планове.

 Чланом 2. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија ("Службени гласник РС", бр. 32/2019) прописано је да се за председника, заменика председника, секретара и чланове комисија именују лица која испуњавају следеће услове: да су признати стручњаци из области планирања и изградње, да имају високу стручну спрему, одговарајућу личну лиценцу и најмање пет година радног искуства у струци, а чланом 3. да је минималан број чланова појединачних комисија пет, укључујући председника, заменика председника и секретара, а максимални број је 15 чланова.

 Чланом 12. наведеног правилника прописано је да скупштина јединице локалне самоуправе образује комисију за планове јединице локалне самоуправе, у складу са Законом, а чланом 13. да комисија за планове јединице локалне самоуправе обавља стручне послове у поступку израде и спровођења планских докумената из надлежности јединице локалне самоуправе, обавља стручну контролу планских докумената из надлежности јединице локалне самоуправе и обавља послове јавног увида у плански документ из надлежности јединице локалне самоуправе, у складу са Законом.

 Чланом 13. наведеног правилника прописано је и да Комисија ближе уређује свој рад пословником о раду комисије.

 Чланом 14. наведеног правилника прописано је да Комисија може образовати радне тимове за поједина сложена питања из области: саобраћаја, пејзажног уређења и екологије, заштите градитељског наслеђа и урбане реконструкције, инфраструктуре, као и за техноекономска питања и архитектонско обликовање. Комисија закључком о образовању радног тима одређује број чланова и састав радних тимова.

 Чланом наведеног правилника 4. прописано је да председнику и члановима комисије за рад у комисији припада право на накнаду, као и да се висина накнаде председнику и члановима комисија за рад у комисији утврђује актом о образовању комисије. Решењем о образовању Комисије одређено је да се накнада исплаћује по дану одржавања седнице Комисије у складу са Одлуком о накнадама одборника, председника и чланова радних тела („Службени лист Града Ниша" број 3/2008 - пречишћен текст, 92/2016, 106/2017 и 123/2017 - испр.).

 У складу са чланом 52. Закона о планирању и изградњи којим је прописано да се једна трећина чланова Комисије именује на предлог министра надлежног за послове просторног планирања и урбанизма, дописом помоћника министарке Министарства грађевинарства, саобраћаја и инфраструктуре, мр Ђорђа Милића, по овлашћењу министарке, број 031-01-18/2018-02 од 29. јуна 2018. године, достављен је Предлог чланова Комисије за планове испред Министарства грађевинарства, саобраћаја и инфраструктуре, и то:

1. Мирослав И. Поповић, дипл. инж. арх. из Београда, бр. лиценце Инжењерске коморе Србије: 300D43806 (N),
2. Гордан Т. Миленковић, дипл. инж. грађ. из Зајечара, бр. лиценце Инжењерске коморе Србије: 317G05908 (N), 411C45408 (N)
3. Проф. др Александар Ђ. Кековић, дипл. инж. арх. из Ниша, бр. лиценце Инжењерске коморе Србије: 200119610 (A), 300456703 (A), 400820305 (A)

 За чланове Комисије за планове града Ниша, предложени су: по функцији за председника – Главни урбаниста Града Ниша, за заменика председника Проф. др Александар Кековић, дипл. инж. арх. - Грађевинско-архитектонски факултет Универзитета у Нишу, за секретара Игор Игић, дипл. инж. грађ. - Градска управа Града Ниша - Секретаријат за планирање и изградњу и за чланове Комисије Игор Трајковић, дипл.инж.саобраћаја - Градска управа Града Ниша - Секретаријат за комуналне делатности, енергетику и саобраћај, Мара Рашковић, дипл. инж. пејз. арх - ЈП Завод за урбанизам Ниш, Зоран Прокић, дипл. инж. грађ. - ЈП Дирекција за изградњу града Ниша, Славиша Кондић, дипл. инж. арх. – Грађевинско-архитектонски факултет, Универзитет у Нишу.

На основу свега наведеног, Градско веће Града Ниша утврђује предлог Решења о образовању Комисије за планове Града Ниша и упућује га Скупштини Града Ниша на даљу надлежност.